Source: https://www.handbalvolei.ro/vom-avea-meci-decisiv-in-semifinala-csm-bucuresti-potaissa-turda/
Timestamp: 2017-06-29 12:27:32+00:00

Document:
Vom avea meci decisiv în semifinala CSM București-Potaissa Turda! | Handbal Volei
Home Handbal masculin Intern Vom avea meci decisiv în semifinala CSM București-Potaissa Turda!
Vom avea meci decisiv în semifinala CSM București-Potaissa Turda!
By admin - 18/05/2017 0 237 Share on Facebook
CSM București aa obținut miercuri o victorie foarte importantă în fața AHC Potaissa Turda, scor 31-20, iar calificarea în finala campionatului va fi stabilită în urma disputării meciului 3. Înainte de fluierul de start al partidei, echipa de seniori a felicitat juniorii 1, care au obținut titlul de Vicecampioni Naționali, în urma turneului final ce s-a jucat săptămâna trecută la Brașov.
CSM București n-a părut să aibă emoții în fața formației din Ardeal, meciul fiind echilibrat doar până în minutul 10. Cu Șomlea la coordonare și cu Blazevic într-o formă extraordinară, echipa pregătită de Zvonko Shundovski s-a desprins rapid pe tabelă, astfel încât la pauză scorul era 16-10 pentru gazde. Turdenii nu au părut mai inspirați nici în cea de-a doua parte a jocului, în timp ce Tigrii au crescut avantajul. Diferența de scor i-a permis antrenorului macedonean să ruleze tot lotul, iar la final tabela indica 31-20 pentru CSM București.
Căpitanul echipei, Iulian Stamate, a declarat la finalul meciului: „Trebuie să rămânem concentrați pentru meciul decisiv, deoarece va fi total diferit față de partida de azi. CSM București este o forță în handbalul masculin și trebuie să demonstrăm asta în finala campionatului. Nu există altă variantă pentru noi! Baftă echipei turdene în finala Challenge Cup!”
Pentru CSM București au evoluat: Blazevic, Iancu – portari, Aslanian 6, Milosevic 5, Georgievski 5, Novanc 4, Negru 4, Bernatonis 3, Saurina 2, Stavrositu 1, Roșu 1, Șomlea, Mănescu, Rotaru, Stamate, Militaru.
Pentru AHC Potaissa Turda au înscris: Amihăesi 4, Zacaciurin 3, Huță 3, Ignat 2, Pavel 2, Adomnicăi 2, Cîntec 1, Thalmaier 1, Lazăr 1, Varo 1.
Este cea de-a cincea confruntare între cele două formații în acest sezon. Fiecare echipă a câștigat meciurile disputate pe teren propriu, câte 2 la număr, dar CSM București are o victorie în plus, de la finala mică a Cupei României, disputată la Ploiești în weekendul precedent. Calificarea în finala campionatului se joacă la Turda, miercuri, 24 mai, de la ora 16:00.
tweet Previous articleCorona se desparte de opt jucătoare!Next articleDinamo merge pentru a doua oară consecutiv în finală! admin	RELATED ARTICLESMORE FROM AUTHOR

References: CSM 
 CSM 
 CSM 

CSM 

CSM 
 CSM 
 CSM 
 CSM 
 CSM